Natalie Cole

Cantores Americanaidd oedd Natalie Maria Cole (6 Chwefror 1950 - 31 Rhagfyr 2015) sydd hefyd yn cael ei hystyried yn nodigedig am ei gwaith fel awdur, canwr-gyfansoddwr, peroriaethwr, cyfansoddwr caneuon, cerddor jazz ac actor ffilm. Roedd Cole yn ferch i'r canwr Americanaidd a'r pianydd jazz Nat King Cole. Cafodd gryn lwyddiant yng nghanol y 1970au fel cantores rhythm and blues gyda'r hits "This Will Be", "Inseparable" (1975), a "Our Love" (1977). Dychwelodd fel cantores bop ar yr albwm 1987 "Everlasting" ac ar glawr "Pink Cadillac" Bruce Springsteen. 

Fe'i ganed yn Los Angeles a bu farw yn Los Angeles o hepatitis C ac fe'i claddwyd ym Mharc Coffa Forest Lawn, California. Wedi gadael yr ysgol mynychodd Brifysgol Massachusetts Amherst ac Ysgol Northfield Mount Hermon.

Yn y 1990au, canodd pop draddodiadol a gyfansoddwyd gan ei thad, a arweiniodd at ei llwyddiant mwyaf, Unforgettable ... with Love, a werthodd dros saith miliwn o gopïau ac enillodd saith Gwobr Grammy. Gwerthodd dros 30 miliwn o recordiau ledled y byd.

Magwraeth
Ganed Natalie Cole yn Ysbyty Cedars of Lebanon yn Los Angeles, i gantores a phianydd jazz Americanaidd Nat King Cole a chyn-gantores Cerddorfa Duke Ellington, a'i magu yn ardal gyfoethog Hancock Park yn Los Angeles. O ran ei phlentyndod, cyfeiriodd Cole at ei theulu fel "y Kennedys du" a daeth i adnabod llawer o gantorion mawr y byd jazz, enaid a'r felan (blues). Yn 6 oed, canodd Natalie ar albwm Nadolig ei thad: The Magic of Christmas ac yn ddiweddarach dechreuodd berfformio fel unigolyn yn 11 oed.

Gyrfa
Magwyd Cole i wrando ar amrywiaeth o gerddoriaeth a oedd yn cynnwys gwaith Aretha Franklin a Janis Joplin. Ar ôl graddio ym 1972 dechreuodd ganu mewn clybiau bach gyda'i band, Black Magic. Cafodd gryn groeso gan y clybiau ar y dechrau oherwydd ei bod yn ferch i Nat King Cole, ond fe'i siomwyd i'r ymateb a gafodd pan gychwynodd ganu fersiynau clawr o R&B a chaneuon roc.

Gyda chymorth Chuck Jackson a Marvin Yancey, cyfansoddwyr a chynhyrchwyr caneuon, recordiodd mewn stiwdio yn Chicago a oedd yn eiddo i Curtis Mayfield. Arweiniodd ei thapiau demo at gontract â Capitol, a rhyddhawyd ei halbwm cyntaf sef Inseparable, a oedd yn cynnwys caneuon yn null Aretha Franklin. Rhyddhawyd yr albwm yn 1975 a daeth yn llwyddiant ysgubol, diolch i "This Will Be", a ddaeth yn un o'r deg uchaf, ac enillodd Wobr Grammy am Berfformiad Lleisiol R&B Benywaidd Gorau. Daeth ei hail sengl, "Anghyffyrddadwy", yn boblogaidd hefyd. Cyrhaeddodd y ddwy gân rif un ar y siart R&B. Enillodd Cole yr Artist Newydd Gorau yn y Gwobrau Grammy am ei llwyddiannau, gan ei gwneud hi yr artist Affro-Americanaidd cyntaf i gyflawni'r gamp honno.

Disgyddiaeth

 1975: Inseparable
 1976: Natalie
 1977: Unpredictable
 1977: Thankful
 1979: I Love You So
 1980: Don't Look Back
 1981: Happy Love
 1983: I'm Ready
 1985: Dangerous
 1987: Everlasting
 1989: Good to Be Back
 1991: Unforgettable... with Love
 1993: Take a Look
 1994: Holly & Ivy
 1996: Stardust
 1996: A Celebration of Christmas (gyda José Carreras/Plácido Domingo)
 1999: Snowfall on the Sahara
 1999: The Magic of Christmas 
 2002: Ask a Woman Who Knows
 2006: Leavin'''
 2008: Still Unforgettable 2008: Caroling, Caroling: Christmas with Natalie Cole 2010: The Most Wonderful Time of the Year 2013: Natalie Cole en Español''

Anrhydeddau

Cadw lle i'r bot

Cyfeiriadau

Categori:Genedigaethau 1950
Categori:Llenorion Americanaidd
Categori:Marwolaethau 2015
Categori:Merched yr 20fed ganrif
Categori:Pobl o Los Angeles, Califfornia
Categori:Enillwyr Gwobr Grammy